stanford-oval/wikipedia huggingface dataset:
ดาวเทียมธีออส-2

| ดาวเทียมธีออส-2 |
| --- | --- |

ประเภทภารกิจ: ดาวเทียมสำรวจทรัพยากรโลก
ผู้ดำเนินการ: สำนักงานพัฒนาเทคโนโลยีอวกาศและภูมิสารสนเทศ (องค์การมหาชน)
COSPAR ID: 2023-155A
SATCAT no.: 58016
 

ข้อมูลยานอวกาศ
ผู้ผลิต: แอร์บัสกลาโหมและอวกาศ
มวลขณะส่งยาน: 425 กิโลกรัม
 

เริ่มต้นภารกิจ
วันที่ส่งขึ้น: 9 ตุลาคม พ.ศ. 2566
จรวดนำส่ง: เวกา
ฐานส่ง: ท่าอวกาศยานยุโรปเฟรนช์เกียนา
ผู้ดำเนินงาน: เอเรียนสเปซ
 

ลักษณะวงโคจร
ระบบอ้างอิง: รอบโลก
ระบบวงโคจร: สัมพันธ์กับดวงอาทิตย์, ระดับต่ำของโลก
ความเยื้อง: 0.00014
ความเอียง: 97.909°
คาบการโคจร: 97.193 นาที
ลองจิจูดของจุดโหนดขึ้น: 23.894 ชม.
มุมของจุดใกล้ที่สุด: 86.992°
มุมกวาดเฉลี่ย: 273.146°
การเคลื่อนไหวเฉลี่ย: 14.8159 รอบ/วัน
วันที่ใช้อ้างอิง: 16 ตุลาคม 2023, 11:36:40 (UTC)
 
 
ดาวเทียมธีออส-2 (THEOS-2; Thailand Earth Observation Satellite-2) เป็นดาวเทียมสำรวจโลกของไทย สามารถสำรวจพื้นผิวโลกด้วยความละเอียดสูงสุด 50 เซนติเมตร เดิมมีกำหนดส่งดาวเทียมธีออส-2 ขึ้นสู่วงโคจรด้วยจรวดเวกาในวันที่ 7 ตุลาคม พ.ศ. 2566 แต่ถูกระงับอย่างกะทันหัน เนื่องจากมีกระแสไฟฟ้าในระบบการจัดการด้านความปลอดภัยของจรวดเกินกว่าเกณฑ์ที่กำหนด จึงเลื่อนมานำส่งเมื่อวันที่ 9 ตุลาคม พ.ศ. 2566 เวลา 8:36 น.
ดาวเทียมธีออส-2 รวมถึงดาวเทียมเล็ก ธีออส-2เอ เป็นส่วนหนึ่งของโครงการระบบดาวเทียมสำรวจการพัฒนา ของสำนักงานพัฒนาเทคโนโลยีอวกาศและภูมิสารสนเทศ (องค์การมหาชน) (GISTDA) โดยถัดจากดาวเทียมธีออส-2 ประเทศไทยตั้งใจที่จะสร้างดาวเทียมธีออส-3 ภายในประเทศโดยสมบูรณ์
แหล่งข้อมูลอื่น

ดาวเทียมธีออส-2
จันทรุปราคา เมษายน พ.ศ. 2558

| จันทรุปราคาเต็มดวง 4 เมษายน พ> ศ. 2558 |
| --- | --- |
 แคลิฟอร์เนีย, 12:02 UTC
 ภาพแสดงลำดับปรากฏการณ์โดยดวงจันทร์ค่อยๆโคจรเข้าไปในเงาของโลก
วงรอบซารอส: 132 (30 จาก 71)
ระยะเวลา (ชั่วโมง:นาที:วินาที)
คราสเต็มดวง: 00:04:43
บางส่วน: 03:29:00
เงามัว: 05:57:32
สัมผัส (UTC)
P1: 9:01:27
U1: 10:15:45
U2: 11:57:54
ลึกที่สุด: 12:00:14
U3: 12:02:37
U4: 13:44:46
P4: 14:58:58

จันทรุปราคาเต็มดวง จะเกิดขึ้นในวันที่ 4 เมษายน พ.ศ. 2558 เป็นจันทรุปราคาครั้งแรกของปี พ.ศ. 2558 และเป็นครั้งที่สามสำหรับอุปราคาที่อยู่ในเทแทรด (ปรากฏการณ์จันทรุปราคาเต็มดวง 4 ดวงติดต่อกัน) นั้นคือ 15 เมษายน พ.ศ. 2557, 8 ตุลาคม พ.ศ. 2557 และ 28 กันยายน พ.ศ. 2558
เวลาที่คราสเต็มดวงครั้งนี้จะมีเวลาเพียง 4 นาที 43 วินาที
การสังเกต

อุปราคาครั้งนี้จะสังเกตเห็นได้เหนือทวีปอเมริกาเหนือด้านตะวันตก, มหาสมุทรแปซิฟิก, เอเชียตะวันออก, ออสเตรเลีย และนิวซีแลนด์ รวมถึงประเทศไทยด้วย
ประวัติ

บทความหลัก: จันทรุปราคา
จันทรุปราคาเกิดขึ้นเมื่อดวงจันทร์เคลื่อนที่ผ่านเข้าไปในเงาของโลก เมื่อเริ่มเกิดคราสขึ้น เงาของโลกที่ดวงจันทร์สัมผัสครั้งแรกจะทำให้ดวงจันทร์มืดลงเล็กน้อย เงามืดจะเริ่ม "ครอบคลุม" ส่วนของดวงจันทร์ไปเรื่อย ๆ จนกระทั่งดวงจันทร์เริ่มเปลี่ยนเป็นสีแดง-น้ำตาลเข้ม (ซึ่งสีที่เกิดขึ้นจะแตกต่างกันไปขึ้นอยู่กับสภาพของชั้นบรรยากาศ) ดวงจันทร์จะปรากฏเป็นสีแดงเพราะการกระเจิงแสงของเรย์ลี (Rayleigh scattering) (เช่นเดียวกับการที่ดวงอาทิตย์ปรากฏเป็นสีแดงในขณะตก) และการหักเหแสงจากชั้นบรรยากาศโลกไปที่เงาบนดวงจันทร์
การจำลองการเกิดปรากฏการณ์แสดงให้เห็นถึงลักษณะที่ปรากฏโดยประมาณของดวงจันทร์ผ่านในเงาของโลก บริเวณตคำแหน่งทางใต้ของดวงจันทร์จะอยู่ใกล้เคียงกับศูนย์กลางของเงาทำให้เป็นจุดที่มืดที่สุด และส่วนใหญ่ของดวงจันทร์จะปรากฏเป็นสีแดง
เวลา

| เขตเวลา | เขตเวลา | +7h | +8h | +11h | +13h | -9h | -8h | -7h | -6h | -5h | -4h |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| เหตุการณ์ | เหตุการณ์ | ตอนเย็น วันที่ 4 เมษายน | ตอนเย็น วันที่ 4 เมษายน | ตอนเย็น วันที่ 4 เมษายน | ตอนเย็น วันที่ 4 เมษายน | ตอนเช้า วันที่ 4 เมษายน | ตอนเช้า วันที่ 4 เมษายน | ตอนเช้า วันที่ 4 เมษายน | ตอนเช้า วันที่ 4 เมษายน | ตอนเช้า วันที่ 4 เมษายน | ตอนเช้า วันที่ 4 เมษายน | ตอนเช้า วันที่ 4 เมษายน | ตอนเช้า วันที่ 4 เมษายน | ตอนเช้า วันที่ 4 เมษายน |
| P1 | ดวงจันทร์เริ่มเข้าสู่เงามัวของโลก | 16:01:24 | 17:01 | 18:01 | 22:01 | 00:01 | 01:01 | 02:01 | 03:01 | 04:01 | 05:01 |  |  |  |
| U1 | เริ่มเกิดจันทรุปราคาบางส่วน | 17:15:44 | 18:16 | 21:16 | 23:16 | 01:16 | 02:16 | 03:16 | 04:16 | 05:16 | 06:16 |  |  |  |
| U2 | เริ่มเกิดจันทรุปราคาเต็มดวง | 18:57:30 | 19:58 | 21:58 | 00:58 | 02:58 | 03:58 | 04:58 | 05:58 | ดวงจันทร์ตก | ดวงจันทร์ตก |  |  |  |
|  | ดวงจันทร์เข้าไปในเงาลึกที่สุด | 19:00:15 | 20:00 | 23:00 | 01:00 | 03:00 | 04:00 | 05:00 | 06:00 | ดวงจันทร์ตก | ดวงจันทร์ตก |  |  |  |
| U3 | สิ้นสุดจันทรุปราคาเต็มดวง | 19:03:02 | 20:03 | 23:03 | 01:03 | 03:03 | 04:03 | 05:03 | 06:03 | ดวงจันทร์ตก | ดวงจันทร์ตก |  |  |  |
| U4 | สิ้นสุดจันทรุปราคาบางส่วน | 20:44:48 | 21:45 | 00:45 | 02:45 | 04:45 | 05:45 | 06:45 | ดวงจันทร์ตก | ดวงจันทร์ตก | ดวงจันทร์ตก |  |  |  |
| P4 | ดวงจันทร์พ้นจากเงามัวของโลก | 21:59:02 | 22:59 | 01:59 | 03:59 | 05:59 | 06:59 | ดวงจันทร์ตก | ดวงจันทร์ตก | ดวงจันทร์ตก | ดวงจันทร์ตก |  |  |  |
ระเบียงภาพ

ปรากฏการณ์เกิด ณ ช่วงเช้ามืดของวันที่ 4 เมษายน:
เมลเบิร์น, รัฐฟลอริดา
เมื่อเวลา 10:13-10:43 UTC
หอดูดาวฟอกซ์
ซันไรซ์, รัฐฟลอริดา
มินนีแอโพลิส, รัฐมินนิโซตา
เมื่อเวลา 10:31 UTC
เม็กซิโกซิตี้
เมื่อเวลา 11:00 UTC
มินนีแอโพลิส, รัฐมินนิโซตา
เมื่อเวลา 11:10 UTC
มินนีแอโพลิส, รัฐมินนิโซตา
เมื่อเวลา 11:25 UTC
เดนเวอร์, รัฐโคโลราโด
เมื่อเวลา 11:50 UTC
ลอสแอนเจลิส, รัฐแคลิฟอร์เนีย, เมื่อเวล 12:00 UTC
ซานตาคลาราคันทรี, รัฐแคลิฟอร์เนีย, เมื่อเวลา 12:02 UTC
ลาสเวกัส, รัฐเนวาดา
เมื่อเวลา 12:03 UTC
เดนเวอร์, รัฐโคโลราโด
เมื่อเวลา ~12:30 UTC
ปรากฏการณ์เกิด ณ ช่วงเย็นของวันที่ 4 เมษาย:
ปูเน่, อินเดีย
เมื่อเวลา 12:08 UT
จีน
เมื่อเวลา 11:40-13:50 UTC
นิวซีแลนด์
อุปราคาขณะอยู่ในช่วงจันทรุปราคาบางส่วน 10:53 UTC
ไต้หวัน
ท้องฟ้าจำลองกรุงเทพ
ลิงก์เชื่อมโยงภายนอก

ข้อมูลโดยสถาบันวิจัยดาราศาสตร์แห่งชาติ (NARIT)
ข้อมูลโดยสมาคมดาราศาสตร์ไทย
นาซา/GSFC
Hermit Eclipse: จันทรุปราคาเต็มดวง 4 เมษายน พ.ศ. 2558
การเตือนแผ่นดินไหวล่วงหน้า

ภาพแสดงวิธีการแจ้งเตือนภัยแผ่นดินไหวล่วงหน้าในประเทศญี่ปุ่น: เมื่อมีเครื่องตรวจจับแผ่นดินไหวสองหรือมากกว่านั้น โดยจะตรวจพบคลื่นปฐมภูมิ (บน) และส่งข้อมูลให้ กรมอุตุนิยมวิทยาญี่ปุ่น วิเคราะห์ข้อมูลแล้วประกาศการเตือนภัยไปยังผู้ใช้ระดับสูงขึ้นไป เช่น สถานีกระจายเสียงและแพร่ภาพ จากนั้นจึงผู้ให้บริการโทรศัพท์เคลื่อนที่ ก่อนที่คลื่นทุติยภูมิ (ล่าง) จะมาถึง
การแจ้งเตือนแผ่นดินไหวล่วงหน้า (ญี่ปุ่น: 緊急地震速報; โรมาจิ: Kinkyū Jishin Sokuhō; ทับศัพท์: คินคีว จิชิน โซะคุโฮ) เป็นคำเตือนภัยที่ออกมาหลังจากตรวจพบการเกิดแผ่นดินไหวในประเทศญี่ปุ่น คำเตือนส่วนใหญ่จะประกาศโดย สำนักงานอุตุนิยมวิทยาญี่ปุ่น (JMA) และทางหน่วยงานก็จะมีคำแนะนำเกี่ยวกับการตอบสนองต่อการประกาศเตือนภัย
| สื่อจากแหล่งข้อมูลภายนอก> เสียง |
| --- | --- |
 สัญญาณเตือนภัยจากแผ่นดินไหวล่วงหน้าทางโทรทัศน์หรือวิทยุ จาก เอ็นเอชเค โดย 伊福部達
 สัญญาณเสียงเตือนภัยแผ่นดินไหวล่วงหน้า โดย REIC
วิดีโอ
 ตัวอย่างการประกาศเตือนแผ่นดินไหวล่วงหน้าของสถานีโทรทัศน์เอ็นเอชเค นิปปงเทเลวิ ทีวีอาซาฮี ทีบีเอส ทีวีโตเกียว และฟูจิทีวี จากเหตุการณ์แผ่นดินไหววันที่ 7 ตุลาคม พ.ศ. 2564 พร้อมกันทั้ง 6 สถานี
การแนะนำ

สำนักงานอุตุนิยมวิทยาญี่ปุ่น (JMA) จะมีรูปแบบการแจ้งเตือนภัยแผ่นดินไหวล่วงหน้าอยู่สองแบบ หนึ่งคือสำหรับผู้ใช้ชั้นสูง และอีกส่วนคือสำหรับประชาชนทั่วไป เมื่อมีการตรวจพบคลื่นปฐมภูมิโดยเครื่องตรวจจับแผ่นดินไหวสองหรือมากกว่านั้นจาก 4,235 เครื่องที่ติดตั้งอยู่ทั่วทั้งประเทศญี่ปุ่น (ข้อมูล ณ วันที่ 1 เมษายน พ.ศ. 2553) โดย JMA จะวิเคราะห์และคาดการณ์พื้นที่โดยคร่าว ๆ ของจุดที่สำคัญ และเตือนประชาชนในจังหวัดที่ถูกคาดการณ์ว่าจะประสบภัยแผ่นดินไหวผ่านทางสถานีโทรทัศน์ และวิทยุ
การแจ้งเตือนภัยแผ่นดินไหวล่วงหน้า (เตือนภัย) (ญี่ปุ่น: 緊急地震速報(警報)) จะประกาศให้แก่ประชาชนทั่วไปทราบ เมื่อเกิดแผ่นดินไหวในประเทศญี่ปุ่นเมื่อมีขนาดตามมาตราของญี่ปุ่น ขนาด 5-ต่ำ หรือมากกว่านั้น ส่วนการเตือนภัยแผ่นดินไหวล่วงหน้า (คาดการณ์) (ญี่ปุ่น: 緊急地震速報(予報)) จะประกาศให้แก่ประชาชนทั่วไปทราบ เมื่อเกิดแผ่นดินไหวในประเทศญี่ปุ่นเมื่อมีขนาดตามมาตราวัดของญี่ปุ่น ขนาด 3 แมกนิจูด 3.5 แมกนิจูด หรือมากกว่า หรือก็คือมากกว่า 100 แกล (gal) ที่ตรวจพบในความกว้างของคลื่นปฐมภูมิ หรือทุติยภูมิ
ระยะเวลาของการเตือนภัยขึ้นอยู่กับเงื่อนไขที่จะสามารถประกาศได้ หลังจากได้รับการแจ้งเตือนแล้ว ประชาชนทั่วไปอาจมีเวลาเพียงไม่กี่วินาทีหรืออย่างในบางกรณีที่มีความสำคัญต่อการปฏิบัติตน แต่ถ้าจุดศูนย์กลางอยู่ใกล้มาก อาจจะมีการสั่นสะเทือนก่อนการเตือนภัยแผ่นดินไหวล่วงหน้า
การเตือนภัยแผ่นดินไหวล่วงหน้าจะมีการประกาศขึ้นเพื่อลดความเสียหายที่อาจเกิดจากแผ่นดินไหว เช่น การประกาศให้ป้องกันตนเองอยู่ภายในบ้าน หรือ การประกาศให้อพยพจากพื้นที่เสี่ยงก่อนที่แผ่นดินไหวจะมาถึง ผู้ที่ทำงานบนรถไฟอาจใช้คำเตือนนี้เพื่อชะลอความเร็วของรถไฟลง และคนงานในโรงงานอาจใช้คำเตือนนี้เพื่อนหยุดสายการผลิตก่อนเกิดแผ่นดินไหว
หลังจากเกิดเหตุการณ์แผ่นดินไหวและคลื่นสึนามิในโทโฮะกุ พ.ศ. 2554 ระบบเตือนภัยล่วงหน้า และระบบเตือนคลื่นสึนามิของญี่ปุ่นที่มีประสิทธิภาพได้รับการวิเคราะห์โดย ดร. ชัยเลสฮ์ นายาก (Shailesh Nayak) นักวิทยาศาสตร์ชาวอินเดีย ผู้ที่ช่วยพัฒนาระบบการเตือนภัยของอินเดีย แม้ว่าผลที่ตามมาจากสึนามินั้นจะคร่าชีวิตผู้คนกว่า 10,000 คน
ในเดือนเมษายน พ.ศ. 2554 เลขานุการอนุกรรมการโทรคมนาคมชิลี (Chilean Sub Secretary of Telecommunications) จะเปิดเผยการดำเนินงานการเกิดแผ่นดินไหวล่วงหน้า ซึ่งคล้ายกับระบบที่ใช้ในประเทศญี่ปุ่นผ่าน ISDB-T[ต้องการอ้างอิง]
ระดับการความแม่นยำ

JMA ประกาศในการเตือนภัยแผ่นดินไหวล่วงหน้า (EEW) ในวันที่ 31 พฤษภาคม พ.ศ. 2555 สิ้นปีงบประมาณ พ.ศ. 2554 อัตราความแม่นยำที่กำหนดไว้เป็นตามมาตราความรุนแรงคลื่นไหวสะเทือนของสำนักงานอุตุนิยมวิทยาญี่ปุ่น (ญี่ปุ่น: 震度; โรมาจิ: Shindo; ทับศัพท์: ชินโดะ) จำนวนคำเตือนออกมาทันทีหลังจากพบคลื่นปฐมภูมิ ตรวจพบเป็นการตกหรือตีภายในบวกลบจำนวน 1 แมกนิจูก-ชินโดะ ช่วง 0 ถึง 7 ในสิบส่วนได้จากการวัดจริงเพียงจุดเดียว
ปีงบประมาณ 2550: 75%
ปีงบประมาณ 2551: 82%
ปีงบประมาณ 2552: 76%
ปีงบประมาณ 2553: 28%
ปีงบประมาณ 2554: 56%
ปีงบประมาณ 2550 ถึง 2552 มีการบันทึกสูงสุดที่ 75% ต่อมาในปีงบประมาณ 2553 มีการลดลงไปอยู่ที่ 28% สืบเนื่องจากแผ่นดินไหวตามหลังเหตุการณ์แผ่นดินไหวและคลื่นสึนามิในโทโฮะกุ พ.ศ. 2554 ที่เกิดขึ้นต่อเนื่องจนเกือนสิ้นปีงบประมาณ 2553 โดยวันที่ 11 มีนาคม 2554 ระดับความแม่นยำเพิ่มเป็น 72% จนถึง 10 มีนาคม 2554 ในปีงบประมาณ 2553 ต่อมาระดับความแม่นยำได้ลดลงไปอยู่ที่ 28% จาก 72% เนี่องมาจากแผ่นดินไหวใหญ่เพียงครั้งเดียว จากนั้นได้มีการปรับปรุงให้โปรแกรมคอมพิวเตอร์ละเว้นต่อแผ่นดินไหวที่มีขนาดเล็กเพื่อเพิ่มระดับความแม่นยำให้สูงขึ้น จนในปีงบประมาณ 2554 ระดับความแม่นยำก็ได้เพิ่มขึ้นมาอยู่ที่ 56% JMA มุ่งมั่นที่จะเพิ่มระดับความแม่นยำให้ดีกว่า 85% ในปีงบประมาณ 2558
รูปแบบของการถ่ายทอด > โทรทัศน์

สถานีโทรทัศน์เอ็นเอชเค และช่องอื่น ๆ ที่ออกอากาศอยู่ในญี่ปุ่น (ทีวีระบบอะนาล็อก และ ISDB-T รวมถึง วันเซ็ก (1seg)) จะประกาศแจ้งเตือนด้วยกรอบข้อมูลบนหน้าจอ จะแสดงศูนย์กลางแผ่นดินไหว และพื้นที่ หรือภูมิภาคที่เสี่ยงภัยจากแรงสั่นสะเทือน ในขณะเดียวกันจะมีชุดเสียงกังวาลดังสองครั้ง จากนั้นจะเป็นเสียงที่อัดไว้ล่วงหน้าในภาษาญี่ปุ่น:
| 0 | 1 | 2 |
| --- | --- | --- |
| “ | ญี่ปุ่น: 「緊急地震速報です。強い揺れに警戒して下さい。」; โรมาจิ: Kinkyū Jishin Sokuhō desu. Tsuyoi yure ni keikai shite kudasai.; ทับศัพท์: คินคีว จิชิน โซะคุโฮ เดส. สึโยะอิ ยุเระ นิ เคย์ไค ชิเตะ คุดะไซ; "นี่คือการเตือนภัยแผ่นดินไหวล่วงหน้า กรุณาระวังแรงสั่นสะเทือนรุนแรง" | ” |
ในกรณีที่คาดการณ์ว่าขนาดแรงสั่นสะเทือนจากแผ่นดินไหวตั้งแต่ 5 แมกนิจูดขึ้นไป จะมีการแสดงกล่องข้อความปรากฏเหนือหน้าจอ  緊急地震速報  (การประกาศแผ่นดินไหวล่วงหน้าฉุกเฉิน)[ต้องการแหล่งอ้างอิงดีกว่านี้] อีกทั้งยังแสดงกรอบข้อมูลแผนภาพจังหวัดที่ได้รับคาดการณ์ว่าจะได้รับผลกระทบจากแรงสั่นสะเทือน ซึ่งจะแทนด้วย
สีเหลือง สำหรับสถานีโทรทัศน์เอ็นเอชเค สถานีโทรทัศน์ทีวีอาซาฮี และสถานีโทรทัศน์ทีวีโตเกียว หรือ 　
สีแดง สำหรับสถานีโทรทัศน์ฟูจิ สถานีโทรทัศน์นิปปอนทีวี และ สถานีโทรทัศน์ทีบีเอส การแจ้งเตือนยังแจ้งให้ผู้รับชมทราบว่า จะมีความเสี่ยงของดินถล่ม หรือคลื่นสึนามิซึ่งเป็นผลกระทบจากแผ่นดินไหวในพื้นที่ที่ได้รับการแจ้งเตือนภัยอีกด้วยหรือไม่ในระหว่างแผ่นดินไหวกำลังเกิดขึ้น หรือหลังจากแผ่นดินไหวได้สิ้นสุดลงแล้ว สถานีโทรทัศน์เอ็นเอชเคจะดึงสัญญาณภาพจากโทรทัศน์วงจรปิดที่อยู่ในบริเวณของเขตประสบภัยแผ่นดินไหว และถ้าหากไม่มีการประกาศเตือนคลื่นสึนามิก็จะแสดงข้อความปรากฏบนหน้าจอเช่น  津波の心配なし  (ไม่มีคลื่นสึนามิที่ต้องกังวล)  潮位変化あっても津波被害の心配なし  (แม้ว่าจะมีการผันแปรของระดับน้ำขึ้น-ลง แต่จะไม่เกิดความเสียหายใด ๆ จากคลื่นสึนามิ) หรือ "ญี่ปุ่น: この地震による津波の心配はありません。, "ไม่มีคลื่นสึนามิที่ต้องกังวลจากแผ่นดินไหวในครั้งนี้"" ในเกือบทุก ๆ กรณีก็มักจะมีแถลงการณ์จากเลขาธิการคณะรัฐมนตรี หรือเจ้าหน้าที่จากกรมอุตุนิยมวิทยา เพื่อชี้แจงถึงข้อมูลเกี่ยวกับแผ่นดินไหวที่เกิดขึ้น
ในสถานการณ์ที่ต้องประกาศเตือนภัยคลื่นสึนามิ ระบบการออกอากาศภัยพิบัติฉุกเฉินจะดึงช่องสัญญาณโดยอัตโนมัติ และจะให้ระบบเตือนภัยทั้งหมดปรับไปที่สถานีโทรทัศน์เอ็นเอชเคตลอดเวลาจนกว่าการประกาศเตือนภัยจะสิ้นสุดลง และเพื่อให้ได้รับคำเตือนที่ถูกต้อง จึงมีการออกอากาศคำเตือนในภาษาต่างประเทศอีก 5 ภาษาได้แก่ ภาษาอังกฤษ ภาษาจีน ภาษาเกาหลี และภาษาโปรตุเกส (มีประชากรส่วนน้อยของญี่ปุ่นที่พูดภาษานี้) ถึงแม้แผ่นดินไหว และ/หรือคลื่นสึนามิที่เกิดขึ้นนั้นผ่านไปนานแล้ว สถานีโทรทัศน์เอ็นเอชเคยังคงประกาศข่าวเกี่ยวกับภัยพิบัติอยู่ต่อเนื่อง อีกทั้งยังย่อขนาดหน้าจอหลักลง และแสดงแถบข้อมูลข่าว โดยแบ่งลักษณะข้อมูลดังนี้ 　
 被害 (ความเสียหาย) 最新情報 (ข้อมูลใหม่) 停電 (ไฟดับ) 生活影響 (ผลกระทบต่อการใช้ชีวิต) และ 交通影響 (ผลกระทบต่อการจราจร) นอกจากนี้ยังมีรหัสคิวอาร์อีกด้วย
รูปแบบของการถ่ายทอด > เครือข่ายโทรศัพท์เคลื่อนที่

ผู้ให้บริการรายใหญ่ด้านโทรศัพท์เคลื่อนที่ของญี่ปุ่น เช่น เอ็นทีที โดโคโม เอยู และซอฟต์แบงค์ โมบายล์ ได้มีการพัฒนาให้สอดคล้องกับระบบการออกอากาศพร้อมกับ EEW ตั้งแต่ปี พ.ศ. 2550
ซึ่งมีผลบังคับใช้กับโทรศัพท์ระบบ 3G ที่ถูกวางจำหน่ายหลังปี พ.ศ. 2550 เป็นต้นมาจะได้รับบริการนี้ ถึงแม้ว่าผู้ให้บริการในต่างประเทศจะไม่รองรับบริการด้านนี้ แต่ในเดือนเมษายน พ.ศ. 2550 ทางบริษัทแอปเปิ้ลได้ประกาศว่า ระบบปฏิบัติการ "ไอโอเอส 5" ของ ไอโฟน จะให้การสนับสนุนการเตือนภัยในด้านนี้
รูปแบบของการถ่ายทอด > เครื่องรับวิทยุ

จะมีการใช้โทนเสียงเฉพาะ โดยวิทยุที่มีตัวรับสัญญาณ EEW จะรับเสียงมีสัญญาณกังวาลจากสถานีเอฟเอ็ม ซึ่งจะกระตุ้นให้เปิดวิทยุในโหมดหลับโดยอัตโนมัติ เสียงกังวาล และข้อความจะถูกส่งไปเพื่อให้ผู้คนระวังตัวหรือตื่นก่อนคลื่นทุติยภูมิจะมาถึง ไม่นานหลังจากที่วิเคราะห์คลื่นทุติยภูมิสำเร็จ จึงจะแจ้งข้อมูล และละเอียดของแผ่นดินไหว เช่น ขนาดของแผ่นดินไหว และเมืองที่ได้รับผลกระทบจากแผ่นดินไหว
รูปแบบของการถ่ายทอด > เครื่องรับวิทยุ > เครื่องมือเตือนภัย

Iris Ohyama EQA-001
Iris Ohyama EQA-101
Uniden EWR200 รองรับ EEW และสามารถรับข้อมูลจากระบบเตือนภัยพิบัติฉุกเฉิน (ญี่ปุ่น: ja:緊急警報放送; โรมาจิ: Kinkyū Keihō Hōsō; ทับศัพท์: คินคีว เคย์โฮ โฮโซ)
เสียงสัญญาณจาก สถานีวิทยุเอ็นเอชเคเรดิโอ 1 (ญี่ปุ่น: ja:P2P地震情報; โรมาจิ: P2P Jishin Jōhō; ทับศัพท์: พีทูพี จิชิน โจโฮ; P2PQuake)
รูปแบบของการถ่ายทอด > สถานีกับระบบ EEW

สถานีวิทยุเอ็นเอชเคเรดิโอ 1 และ สถานีวิทยุเอ็นเอชเคเรดิโอ 2 - ทั่วประเทศ
JOGV-FM (bayfm78) - ชิบะ
JOAU-FM (Tokyo FM) - โตเกียว
JOAV-FM (J-Wave) - โตเกียว
รูปแบบของการถ่ายทอด > เคเบิลทีวี

สถานีเคเบิลของญี่ปุ่นให้บริการ EEW ในราคาที่ไม่แพงนัก เช่น เจแปน เคเบิลเน็ต (Japan Cablenet) ให้ผู้ใช้บริการเช่าเครื่องแจ้งแผ่นดินไหวตามมาตราชินโดะโดยมีเวลาประมาณ 0-5 วินาทีในการเตรียมตัว สถานีโทรทัศน์ผ่านเคเบิลบางสถานียังออกอากาศ EEW ผ่านวิทยุชุมชน และจัดหาอุปกรณ์อำนวยความสะดวกให้กับจังหวัด และเทศบาลได้โดยไม่คิดค่าใช้จ่าย
รูปแบบของการถ่ายทอด > อินเทอร์เน็ต

Weathernews Inc. เริ่มให้บริการโดยคิดค่าใช้จ่ายสำหรับการเตือน EEW สำหรับผู้ใช้ขั้นสูง ซึ่งเตือนภัยได้ใน 10 วินาทีสุดท้ายก่อนแผ่นดินไหวจะมาถึง
รูปแบบของการถ่ายทอด > สัญลักษณ์ของ EEW

ในปัจจุบัน สัญลักษณ์การเตือนภัยแผ่นดินไหวล่วงหน้าของสำนักงานอุตุนิยมวิทยาญี่ปุ่น จะใช้เป็นปลาดุกที่รู้จักในนาม "นะมะซุ (ญี่ปุ่น: 鯰)" ซึ่งเป็นปลาดุกขนาดยักษ์ใต้ท้องทะเลที่คอยสร้างแรงสั่นสะเทือนที่ก่อให้เกิดแผ่นดินไหวตำนานของญี่ปุ่น กิจกรรมส่งเสริมการเตรียมความพร้อมป้องกันภัยแผ่นดินไหวหลายแห่งในญี่ปุ่นก็จะใช้ปลาดุกเป็นตุ๊กตาสัญลักษณ์
ลิงก์ข้อมูลภายนอก

สำนักงานอุตุนิยมวิทยาญี่ปุ่น
ระบบเตือนภัยแผ่นดินไหวลวงหน้า (อังกฤษ)
緊急地震速報について เก็บถาวร 2011-03-22 ที่ เวย์แบ็กแมชชีน (ญี่ปุ่น)
自治体の住民向け防災気象情報提供サービス一覧表 (ญี่ปุ่น)
เครื่องรับสัญญาณ EEW ให้เช่าโดย JCN ในฟุนะบะชิ-นะระชิโนะ
คาวากิตะ

| คาวากิตะ 川北町 |
| --- | --- |
เมือง
ศาลาว่าการเมืองคาวากิตะ
   ธง ตรา
ที่ตั้งของคาวากิตะ (เน้นสีเหลือง) ในจังหวัดอิชิกาวะ
คาวากิตะที่ตั้งในประเทศญี่ปุ่น
พิกัด: 36°28′7″N 136°32′32.6″E﻿ / ﻿36.46861°N 136.542389°E﻿ / 36.46861; 136.542389
ประเทศ:  ญี่ปุ่น
ภูมิภาค: ชูบุ โฮกูริกุ
จังหวัด:  อิชิกาวะ
อำเภอ: โนมิ
พื้นที่
 • ทั้งหมด: 14.64 ตร.กม. (5.65 ตร.ไมล์)
ประชากร (1 มีนาคม 2018)
 • ทั้งหมด: 6,282 คน
 • ความหนาแน่น: 430 คน/ตร.กม. (1,100 คน/ตร.ไมล์)
สัญลักษณ์
 • ต้นไม้: Zelkova serrata
 • ดอกไม้: Dianthus
 • นก: Eurasian skylark
เขตเวลา: UTC+9 (เวลามาตรฐานญี่ปุ่น)
โทรศัพท์: 076-277-1111
ที่อยู่: 174 Hitoshiya, Kawakita-machi, Nomi-gun, Ishikawa-ken 923-1295
เว็บไซต์: เว็บไซต์ทางการ
คาวากิตะ (ญี่ปุ่น: 川北町; โรมาจิ: Kawakita-machi) เป็นเมืองที่ตั้งอยู่ในอำเภอโนมิ จังหวัดอิชิกาวะ ประเทศญี่ปุ่น ข้อมูลเมื่อ 31 มกราคม ค.ศ.  2018 (2018 -01-31) เมืองนี้มีประชากรประมาณ 6,282 คน 1,939 ครัวเรือน มีความหนาแน่นของประชากร 430 คนต่อตารางกิโลเมตร มีพื้นที่ทั้งหมด 14.64 ตารางกิโลเมตร (5.65 ตารางไมล์)
ภูมิศาสตร์

คาวากิตะตั้งอยู่ริมฝั่งทางเหนือของแม่น้ำเทโดริ คั่นกลางระหว่างนครฮากูซังทางทิศเหนือและนครโนมิทางทิศใต้ พื้นที่ของคาวากิตะเป็นพื้นที่ราบ ทำให้มีน้ำท่วมขัง
เมืองนี้มีภูมิอากาศแบบอบอุ่นชื้น (Köppen Cfa) อุณหภูมิเฉลี่ยทั้งปีในคาวากิตะอยู่ที่ 14.2 °C ปริมาณน้ำฝนรายปีเฉลี่ยอยู่ที่ 2,535 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ 26.7 °C และต่ำสุดในเดือนมกราคมที่ประมาณ 2.8 °C
ภูมิศาสตร์ > เทศบาลข้างเคียง

จังหวัดอิชิกาวะ
ฮากูซัง
โนมิ
ประชากร

จากข้อมูลสำมะโนประชากรของญี่ปุ่น ประชากรของคาวากิตะได้เพิ่มมากขึ้นในช่วง 40 ปีที่ผ่านมา
| ปี | ประชากร |
| --- | --- |
1970: 4,267
1980: 4,256
1990: 4,554
2000: 4,922
2010: 6,147
ประวัติศาสตร์

พื้นที่บริเวณคาวากิตะเดิมเป็นส่วนหนึ่งของแคว้นคางะในอดีต และได้กลายเป็นส่วนหนึ่งของแคว้นศักดินาคางะภายใต้รัฐบาลโชกุนโทกูงาวะในสมัยเอโดะ หลังจากการปฏิรูปเมจิ ในช่วงที่มีการจัดตั้งระบบเทศบาลสมัยใหม่ พื้นนี้บริเวณนี้ได้ถูกจัดระเบียบเป็นหมู่บ้าน ได้แก่ นากาจิมะ คูซาบูกะ และซูนางาวะ เมื่อวันที่ 1 เมษายน 1889 โดยขึ้นกับอำเภอโนมิ ทั้งสามหมู่บ้านนี้ได้ยุบรวมกันเพื่อก่อตั้งหมู่บ้านคาวากิตะเมื่อวันที่ 5 สิงหาคม 1907 และได้รับการยกฐานะเป็นเมืองคาวากิตะเมื่อวันที่ 1 เมษายน 1980
เศรษฐกิจ

เกษตรกรรมและการผลิตชิ้นส่วนอิเล็กทรอนิกส์มีความสำคัญต่อเศรษฐกิจในท้องถิ่น
การศึกษา

คาวากิตะมีโรงเรียนที่สังกัดเทศบาลเมือง ได้แก่ โรงเรียนประถม 3 แห่ง และโรงเรียนมัธยมต้น 1 แห่ง และไม่มีโรงเรียนมัธยมปลาย
การขนส่ง > รถไฟ

เมืองนี้ไม่มีรถไฟโดยสารให้บริการ
การขนส่ง > ทางหลวง

ทางหลวงแผ่นดินหมายเลข 8
เทศกาล

เทศกาลคาวากิตะ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Kawakita, Ishikawa
เว็บไซต์ทางการ (ในภาษาญี่ปุ่น)
| ด ค ก จังหวัดอิชิกาวะ |
| --- | --- | --- |
คานาซาวะ (เมืองหลวง)
| นครศูนย์กลาง |  คานาซาวะ  |  |
| นคร |  คางะ  คาโฮกุ  โคมัตสึ  ซูซุ  นานาโอะ  โนโนอิจิ  โนมิ  วาจิมะ  ฮากูซัง  ฮากูอิ  |  |
| เมืองแบ่งตามอำเภอ |  อำเภอคาชิมะ นากาโนโตะ  อำเภอคาโฮกุ สึบาตะ  อูจินาดะ  อำเภอโนมิ คาวากิตะ  อำเภอฮากูอิ ชิกะ  โฮดัตสึชิมิซุ  อำเภอโฮซุ โนโตะ  อานามิซุ  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ญี่ปุ่น
ซิ่งรักทะลุมิติ

| ซิ่งรักทะลุมิติ |
| --- | --- |
สร้างโดย: บริษัท เลเซอร์แคท จำกัด
กำกับโดย: ณภัทร ปัทมสิงห์ ณ อยุธยา
นักแสดง: วรเวช ดานุวงศ์ นิธิศ วารายานนท์ สศิรา ทวียนต์ชัย สรัลธร คล้ายอุดม
การผลิต
ควบคุมงานสร้าง: วรเวช ดานุวงศ์
ความยาวตอน: 1 ชั่วโมง/ตอน
ออกอากาศ
สถานีโทรทัศน์: ทรูโฟร์ยู
ออกอากาศ: 26 สิงหาคม พ.ศ. 2558 – 15 ตุลาคม พ.ศ. 2558
ซิ่งรักทะลุมิติ เป็นละครโทรทัศน์ไทย นำแสดงโดย วรเวช ดานุวงศ์, นิธิศ วารายานนท์, สศิรา ทวียนต์ชัย, สรัลธร คล้ายอุดม และนักแสดงชั้นนำอีกมากมาย เริ่มออกอากาศตอนแรกวันที่ 26 สิงหาคม พ.ศ. 2558–15 ตุลาคม พ.ศ. 2558 ออกอากาศทุกวันพุธ-พฤหัสบดี เวลา 19.00 - 20.00 น. ทางช่อง ทรูโฟร์ยู ผลิตโดย บริษัท เลเซอร์แคท จำกัด โดยผู้จัดนักแสดง-นักร้องมากความสามารถ วรเวช ดานุวงศ์  บทภาพยนตร์โดย เตชิต เตชสิริอังกูร กำกับภาพยนตร์โดย ณภัทร ปัทมสิงห์ ณ อยุธยา
เรื่องย่อ

ซิ่งรักทะลุมิติ Parallel Universe ดิม(วรเวช ดานุวงศ์) ชายหนุ่มที่หลงรักความเร็ว และมีความฝันที่อยากจะเป็นนักแข่งรถอันดับ­หนึ่ง แต่การหายตัวอย่างไร้วี่แววของพ่อเขา จึงทำให้ดิมต้องเป็นผู้นำครอบคัวที่คอยดูแ­ล แม่(ปวีณา ชารีฟสกุล) และดิว(ลักษณาพร กตกุลธารา) น้องสาววัยหัวเลี้ยวหัวต่อที่พร้อมจะเดินท­างผิดได้ หากไร้ผู้นำที่ดี ดิมจึงต้องทำทุกวิถีทางเพื่อให้ครอบครัว กลับมาอบอุ่นและมีเสียงหัวเราะอีกครั้งแม้­ว่าเขาจะรู้ดีว่ามันยากแค่ไหน เหตุการณ์ไม่คาดฝันเกิดขึ้น เมื่อดิมลงไปซ่อมบ้านที่ชั้นใต้ดิน จึงเป็นเหตุให้เขาได้พบเจอประตูลับ ที่เขาไม่เคยรู้มาก่อน และหลังประตูลับนี้เอง ที่เปลี่ยนชีวิตเขาแบบสิ้นเชิง นั่นคือ TOYOTA Celica สุดยอดรถแข่งในตำนาน พร้อมกับมวลแห่งความทรงจำ ความรู้สึกทั้งหลาย ต่างหลั่งไหลเข้ามาในสมองของเขา...พ่อที่เ­ขาคิดถึง...เส้นทางนักแข่งรถ....ก่อเกิดแร­งบันดาลใจ ดิมจึงลุกขึ้นมาซ่อมเครื่องยนต์ และปลุกชีวิต Celica ให้ตื่นขึ้นมาโลดแล่นบนถนนอีกครั้งนึง เรื่องราวมันเริ่มจะวุ่นวายมากขึ้น เมื่อ ดิม ได้เจอกับ ดิเรก ผู้ทรงอิทธิพลรายใหญ่ ภาพความทรงจำบังเกิดขึ้นว่าชายคนนี้ คือ พ่อ ที่หายสาปสูญไป ดิมจึงต้องพยายามหาทางพิสูจน์เรื่องราวที่­เกิดขึ้นทั้งหมดเกี่ยวกับโลกต่างมิติแห่งน­ี้ ว่าความจริงมันคืออะไรกันแน่…
รายชื่อนักแสดงนำ

วรเวช ดานุวงศ์  รับบท  ดิม
นิธิศ วารายานนท์  รับบท  ราม
สรัลธร คล้ายอุดม  รับบท  ฮัน
สศิรา ทวียนต์ชัย  รับบท  มินดี
เล็ก ไอศูรย์  รับบท  ดิเรก
ปวีณา ชารีฟสกุล  รับบท  แหม่ม
วิศว ไทยานนท์  รับบท  ซินเดย์
ปวริศร์ มงคลพิสิฐ  รับบท  โกส์ท
พงศ์จักร พิษฐานพร  รับบท  ม้าเทียม
ทรงอำนาจ ชุณหะมาน  รับบท  เอี๊ยม
ลักษณาพร กตกุลธารา  รับบท  ดิว
ธีระวัฒน์ ธนิตศิระวิทย์  รับบท  จิม
วัฒนสินธ์ ครงเท่ง  รับบท  โต้
เคน ลี  รับบท  โบ๊ท
มินท์ธิตา ชาญสว่าง  รับบท  เอลีน
จิรัชพิสิษฐ์ จารวิจิต  รับบท  อาร์ยู
ด.ช.ศิระ ลิ้มทรงธรรม  รับบท  ดิม (ตอนเด็ก)
ด.ญ.ชวัลรัตน์ เจนจิตรานนท์  รับบท  มินดี (ตอนเด็ก)
ด.ช.พิสิษฐ์ พิชิตธนวัชร์  รับบท  ราม (ตอนเด็ก)
เพลงประกอบ

เพลง GOODBYE - ขับร้องโดย  ซิน ทศพร Singular
เพลง รุ้ง - ขับร้องโดย  Slot Machine
เพลง ทับซ้อน - ขับร้องโดย แดน วรเวช
แหล่งข้อมูลอื่น

เรื่องย่อละคร ซิ่งรักทะลุมิติ : จากเว็บไซต์ กระปุกดอตคอม
เรื่องย่อละคร ซิ่งรักทะลุมิติ : จากเว็บไซต์ TrueLife เก็บถาวร 2015-09-11 ที่ เวย์แบ็กแมชชีน
ซิ่งรักทะลุมิติ ที่สยามโซน
| ทรูโฟร์ยู: ละครวันพุธ - พฤหัสบดี 19:00 - 20:00 น>  |
| --- | --- | --- |
| ก่อนหน้า | ซิ่งรักทะลุมิติ | ถัดไป |
| แผนรักฉบับออร์แกนิค | ซิ่งรักทะลุมิติ | Angel Destiny อุบัติรักเทวา |
ดับเบิลยูดับเบิลยูอี เมนอีเวนต์

| ดับเบิลยูดับเบิลยูอี เมนอีเวนต์ |
| --- | --- |
โลโก้ของดับเบิลยูดับเบิลยูอี เมนอีเวนต์
สร้างโดย: Vince McMahon
แสดงนำ: WWE roster
ดนตรีแก่นเรื่องเปิด: Diamond Eyes (Boom-Lay Boom-Lay Boom) โดย Shinedown
ประเทศแหล่งกำเนิด: United States
จำนวนฤดูกาล: 4
จำนวนตอน: 60 (as of June 30, 2015)
การผลิต
ความยาวตอน: 60 นาที (รวมโฆษณา)
ออกอากาศ
เครือข่าย: ไอออน เทเลวิชัน (ค.ศ. 2012 (2012) – ค.ศ. 2014 (2014))  ดับเบิลยูดับเบิลยูอี เน็ตเวิร์ค (ค.ศ. 2014 (2014) – present)  WWE.com (ค.ศ. 2013 (2013) – ค.ศ. 2014 (2014))  ฮูลู พลัส (ค.ศ. 2015 (2015) – present)
ออกอากาศ: 3 ตุลาคม ค.ศ. 2012 (2012-10-03) – present
การแสดงที่เกี่ยวข้อง
รอว์ สแมคดาวน์ ทูโอไฟว์ ไลว์ฟ เอ็นเอ๊กซ์ที
ดับเบิลยูดับเบิลยูอี เมนอีเวนต์ เป็นรายการโทรทัศน์กีฬาเพื่อความบันเทิง ผลิตโดยดับเบิลยูดับเบิลยูอี และออกอากาศทางช่องไอออน เทเลวิชัน ในเครือข่ายของสหรัฐอเมริกา โดยรวมนักมวยปล้ำอาชีพจากสมาคมดับเบิลยูดับเบิลยูอี และจะเสริมรายการหลักของดับเบิลยูดับเบิลยูอี ได้แก่ รอว์ และสแมคดาวน์ กับเนื้อหาตรงพิเศษและเบื้องหลังฉาก
ตาน

| ตาน |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Poales
วงศ์:: Xyridaceae
สกุล:: Xyris
สปีชีส์:: X.  complanata
ชื่อทวินาม
Xyris complanata R.Br.

ตาน (Feathered Yellow-eye) เป็นพืชในวงศ์กระถินนา (Xyridaceae)  มีชื่อพื้นเมืองอื่นคือ หญ้ากระถิน (ตราด) หญ้ากระเทียม (ปราจีนบุรี) และหญ้าตาน (นราธิวาส)
ดอมินิก มิสเตริโอ

| Dominik Mysterio |
| --- | --- |

ชื่อเกิด: Dominik Gutiérrez
เกิด:  (1997-04-05) 5 เมษายน ค.ศ. 1997 (27 ปี) San Diego, California, U.S.
พ่อแม่: Rey Mysterio Angie Gutiérrez
ญาติพี่น้อง: El Hijo de Rey Misterio (first cousin once removed) Konnan (godfather) Rey Mysterio Sr. (great-uncle)
ประวัติมวยปล้ำอาชีพ
ชื่อบนสังเวียน: Dominik Mysterio
ส่วนสูง: 6 ฟุต 1 นิ้ว (185 เซนติเมตร)
น้ำหนัก: 200 ปอนด์ (91 กิโลกรัม)
ฝึกหัดโดย: Jay Lethal Konnan Lance Storm Rey Mysterio
เปิดตัว: August 23, 2020
ดอมินิก เกอติเอเรส์ (Dominik Gutiérrez; 5 เมษายน ค.ศ. 1997(1997-04-05)) เป็นนักมวยปล้ำอาชีพชาวอเมริกันที่เซ็นสัญญากับ WWE ภายใต้ชื่อ ดอมินิก มิสเตริโอ (Dominik Mysterio) เป็นนักมวยปล้ำรุ่นที่ 3 เป็นลูกชายของ Rey Mysterio Jr. และหลานปู่ของ Rey Misterio Sr. และเป็นแชมป์แท็กทีม WWE ร่วม Rey Jr. พ่อของเขาทำให้เป็นแชมป์พ่อลูกคู่แรกในประวัติศาสตร์ WWE และเป็นแชมป์เส้นแรกในอาชีพของดอมินิก นอกจากนี้ยังได้แชมป์นอร์ธอเมริกัน NXT เป็นแชมป์เดี่ยวเส้นแรกใน WWE